ai4bharat/Pralekha huggingface dataset:
জলশক্তি মন্ত্রক
১৩ কোটি গ্রামীণ পরিবারকে নলবাহিত জল সংযোগের মাইলফলক অর্জন করেছে জল জীবন মিশন
নয়াদিল্লি, ০৫ সেপ্টেম্বর, ২০২৩
জল জীবন মিশন  আজ আরও একটি মাইলফলক অর্জন করেছে। ১৩ কোটি গ্রামীণ পরিবারকে নলবাহিত জল সংযোগ দেওয়া হয়েছে। দ্রুততার সঙ্গে সঠিক মাত্রায় কাজ করার মাধ্যমে এই মিশন মানুষের জীবনযাত্রায় পরিবর্তন এনেছে। একই সঙ্গে, গ্রামে নলবাহিত জল সংযোগ দেওয়ার মাত্রাও বৃদ্ধি পেয়েছে। ২০১৯ সালে অগাস্ট মাসে যখন এই মিশন চালু হয়, তখন এই সংখ্যা ছিল ৩.২৩ কোটি। মাত্র চার বছরে এই সংখ্যা ১৩ কোটিতে পৌঁছেছে। প্রধানমন্ত্রী শ্রী নরেন্দ্র মোদী ২০১৯ সালের ১৫ অগাস্ট স্বাধীনতা দিবসে লালকেল্লা থেকে জল জীবন মিশনের কথা ঘোষণা করেছিলেন। এ পর্যন্ত পাওয়া তথ্য অনুযায়ী, গোয়া, তেলেঙ্গানা, হরিয়ানা, গুজরাট, পাঞ্জাব, হিমাচল প্রদেশ, পুদুচেরী, দমন ও দিউ এবং দাদরা ও নগর হাভেলী এবং আন্দামান ও নিকোবর দ্বীপপুঞ্জের ১০০ শতাংশ এর আওতায় এসেছে। বিহারে এই হার ৯৬.৩৯ শতাংশ, এরপরই রয়েছে মিজোরাম, সেখানে এই হার ৯২.১২ শতাংশ।
রাজ্য ও কেন্দ্রশাসিত অঞ্চলগুলির অংশীদারিত্বে এই মিশন বাস্তবায়িত হয়েছে। উভয়ের যৌথ প্রয়াসে তৃণমূল স্তরে সাফল্য এসেছে। ২০২৩ – এর পয়লা জানুয়ারি থেকে প্রতিদিন গড়ে ৮৭ হাজার ৫০০টি নলবাহিত জল সংযোগ দেওয়া হয়েছে। রাজ্য ও কেন্দ্রীয় সরকারের যৌথ প্রয়াসের ফলস্বরূপ দেশে বিদ্যালয়ে ৯.১৫ লক্ষ এবং অঙ্গনওয়াড়ি কেন্দ্রগুলিতে ৯.৫২ লক্ষ নলবাহিত জল সংযোগ দেওয়া হয়েছে। যখন এই মিশনের সূচনা হয়, তখন উচ্চাকাঙ্ক্ষী জেলাগুলির বাড়িতে বাড়িতে নলবাহিত জলসংযোগের সংখ্যা ছিল ২১.৪১ লক্ষ, এখন তা বেড়ে হয়েছে ১.৮১ কোটি।
‘হর ঘর জল’ – এর আওতায় গ্রামের মানুষের মধ্যে সামাজিক ও আর্থিক লাভের উল্লেখযোগ্য প্রভাব পড়েছে। আগে বাড়ির মহিলা, যুবতী এবং বয়স্ক মহিলারা বাড়ি থেকে বহু দূরে প্রতিদিন জল আনতে যেতেন। এতে তাঁদের সময়ও নষ্ট হ’ত। এর প্রভাব পড়তো আয়, নতুন কৌশল শেখা এবং শিশুদের শিক্ষাদানের ক্ষেত্রে। কিন্তু, এখন এর পরিবর্তন হয়েছে। সাধারণ মানুষের অংশগ্রহণের ফলে সুদূরপ্রসারী ফল মিলেছে। দেশে ৫.২৭ লক্ষেরও বেশি গ্রামীণ ‘পানি সমিতি’ তৈরি হয়েছে।
জল জীবন মিশনের মাধ্যমে বাড়িতে বিশুদ্ধ পানীয় জল সরবরাহ সুনিশ্চিত হয়েছে। ‘সবকা সাথ, সবকা বিকাশ, সবকা বিসওয়াস, সবকা প্রয়াস’ – এই মন্ত্রে জল জীবন মিশন সুস্থায়ী উন্নয়নের ৬টি লক্ষ্য পূরণের দিকে এগিয়ে নিয়ে যেতে বিশেষ সাহায্য করেছে। এই মিশনের মাধ্যমে গ্রামীণ এলাকার পরিবার, বিদ্যালয়, অঙ্গনওয়াড়ি কেন্দ্র এবং অন্য গণ-প্রতিষ্ঠানে বিশুদ্ধ পানীয় জল সরবরাহ করা সম্ভব হয়েছে।
AC/SS/SB
(Visitor Counter : 58
সংখ্যালঘুবিষয়কমন্ত্রক
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি মুম্বাইয়ের হজ হাউজে ২০২২ সালের হজ যাত্রায় প্রশিক্ষকদের জন্য দু দিনের প্রশিক্ষণ শিবিরের উদ্বোধন করেছেন
মুম্বাই, ০৮ জানুয়ারি, ২০২২
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি আজ মুম্বাইয়ের হজ হাউজে ২০২২ সালের হজ যাত্রায় প্রশিক্ষকদের জন্য দুদিনের প্রশিক্ষণ শিবিরের উদ্বোধন করেছেন। অনুষ্ঠানে বিভিন্ন রাজ্য থেকে প্রায় ৫৫০ জন প্রশিক্ষক অংশগ্রহণ করেছেন। কোভিড-১৯ মহামারী সঙ্কটজনক পরিস্থিতির পরিপ্রেক্ষিতে প্রশিক্ষণ কর্মসূচিতে সুস্বাস্থ্য ও পরিচ্ছন্নতার ওপর জোর দেওয়া হয়। দেশের হজ কমিটির আধিকারিক, সৌদি আরবের ব়্যকয়াল কনস্যুলেট অফ কিংডম, মুম্বাই মিউনিসিপ্যাল কর্পোরেশন, শুল্ক বিভাগ, বিমান সংস্থা এবং চিকিৎসকেরা এদিনের প্রশিক্ষণ শিবিরে হজ যাত্রার সময় কী করণীয় এবং কী করা যাবে না, সে বিষয়ে প্রশিক্ষণ দেন। পাশাপাশি সৌদি আরবের পরিবহণ ব্যবস্থাপনা, থাকার জায়গা এবং সৌদি আরবের আইন সম্পর্কেও তথ্য তুলে ধরেন। প্রশিক্ষকরা পর্যায়ক্রমে সারা দেশে প্রশিক্ষণ শিবিরের মাধ্যমে হজ যাত্রীদের প্রশিক্ষণ দেবেন।
মুম্বাইয়ে এদিনের এদিনের অনুষ্ঠানের উদ্বোধন করে কেন্দ্রীয় মন্ত্রী জানান, এবারের তীর্থযাত্রীদের স্বাস্থ্য ও সুস্বাস্থ্যের ওপর সর্বাধিক গুরুত্ব দেওয়া হয়েছে। কোভিড-১৯ মহামারী পরিপ্রেক্ষিতে এবার হজ যাত্রার আবেদন ডিজিটাল মাধ্যমে করতে হবে। এতে প্রক্রিয়াটি অনেক বেশি সহজ, স্বচ্ছ এবং সুবিধাজনক হবে বলেও মন্তব্য করেন তিনি।
কেন্দ্রীয় মন্ত্রী আরও বলেন, হজ তীর্থযাত্রীদের ক্ষেত্রে টিকার দুটি ডোজ সম্পূর্ণ হওয়া বাধ্যতামূলক। ২০২২-এ এপর্যন্ত ৫১ হাজারেরও বেশি তীর্থযাত্রী হজ যাত্রার জন্য আবেদন করেছেন। শ্রী নাকভি জানিয়েছেন, অনলাইনে এবং ‘হজ মোবাইল অ্যাপ’ এর মাধ্যমে সহজেই আবেদন করা যেতে পারে। এই অ্যাপে বেশ কিছু নতুন বৈশিষ্ট্য রয়েছে বলেও উল্লেখ করেন তিনি। আগামী ৩১শে জানুয়ারি পর্যন্ত এবারের হজ যাত্রার জন্য অবেদন করা যাবে বলেও তিনি উল্লেখ করেন।
কেন্দ্রীয় মন্ত্রী বলেন, এবার দেশে ২১টির পরিবর্তে মাত্র ১০টি জায়গা থেকে হজ যাত্রা করা যাবে। এগুলি হলো – আহমেদাবাদ, বেঙ্গালুরু, কোচিন, দিল্লি, গুয়াহাটি, হায়দ্রাবাদ, কলকাতা, লক্ষ্ণৌ, মুম্বাই এবং শ্রীনগর। হজ যাত্রার কেন্দ্র কলকাতা থেকে পশ্চিমবঙ্গ ছাড়াও ওড়িশা, ত্রিপুরা, ঝাড়খণ্ড এবং বিহারের তীর্থযাত্রীরা যাত্রা করতে পারবেন। শ্রী নাকভি জানিয়েছেন, এবার সমস্ত হজ যাত্রীদের ডিজিটাল স্বাস্থ্য কার্ড, ‘ই-মাসিহা’ স্বাস্থ্য সুবিধা এবং মক্কা-মদিনায় আবাসন/ পরিবহণ সংক্রান্ত সমস্ত তথ্য দেওয়া হবে। কোভিড-১৯ নিয়ম-বিধি সংক্রান্ত বিষয়ের ওপর তীর্থযাত্রীদের জন্য বিশেষ প্রশিক্ষণের ব্যবস্থা করা হয়েছে। এদিনের এই প্রশিক্ষণ শিবিরে কেন্দ্রীয় সংখ্যালঘু বিষয়ক মন্ত্রকের যুগ্ম সচিব, হজ কমিটির সিইও সহ বিভিন্ন হাসপাতালের বিশেষজ্ঞরা উপস্থিত ছিলেন।
CG/SS/SKD/
(Visitor Counter : 138
কেন্দ্রীয়মন্ত্রিসভা
হোমিওপ্যাথি সেন্ট্রাল কাউন্সিল সংশোধনী অধ্যাদেশে অনুমোদন দিল কেন্দ্র
নয়াদিল্লি, ২৮ ফেব্রুয়ারী, ২০১৯
হোমিওপ্যাথি সেন্ট্রাল কাউন্সিল সংশোধনী অধ্যাদেশে সংক্রান্ত খসড়ায় অনুমোদন দিল কেন্দ্র। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত নেওয়া হয়। এরফলে সেন্ট্রাল কাউন্সিলের পুর্নগঠনের জন্য মেয়াদ এক থেকে বাড়িয়ে দু বছর করা হচ্ছে। একই কারণে পরিচালন বোর্ডের মেয়াদও আরও এক বছর বৃদ্ধি করা সম্ভব হবে। এই নিয়ম আগামী ১৭ই মে ২০১৯ থেকে কার্যকর হচ্ছে। সেন্ট্রাল কাউন্সিল অফ হোমিওপ্যাথির কার্যক্ষমতা বৃদ্ধির জন্যই এই সিদ্ধান্ত নেওয়া হয়েছে।
CG/SS/NS
(Visitor Counter : 85
যুবওক্রীড়াবিষয়কমন্ত্রক
ভারতীয় মহিলা হকি দলকে সংবর্ধনা দিলেন শ্রী কিরেণ রিজিজু; তাঁদের সবরকম সহায়তার আশ্বাস দিলেন
নয়াদিল্লি, ২৬ জুন ২০১৯
কেন্দ্রীয় যুববিষয়ক ও ক্রীড়া প্রতিমন্ত্রী শ্রী কিরেণ রিজিজু মঙ্গলবার নতুন দিল্লিতে ভারতীয় মহিলা হকিদলের সদস্যদের সঙ্গে সাক্ষাৎ করেন। জাপানের হিরোসিমায় আয়োজিত এফআইএইচ সিরিজ ফাইনালে জয়ী হওয়ায় তাঁদের তিনি অভিনন্দন জানান। এফআইএইচ সিরিজ ফাইনালে জয়ী হওয়ায় আগামী বছর টোকিও অলিম্পিকে জয়ী হওয়ার জন্য যোগ্যতামান অর্জনের দিকে ভারত আরও এক ধাপ অগ্রসর হ’ল। এ বছরের শেষের দিকে এফআইএইচ অলিম্পিক যোগ্যতামান অর্জনের জন্য ১৪ দলীয় প্রতিযোগিতায় ভারত অংশ নেবে। দুটি ম্যাচের দ্বিপাক্ষিক সিরিজের ভিত্তিতে জয়ীরা ৭টি ম্যাচের প্রত্যেকটিতেই যাঁরা জয়লাভ করবেন তাঁদের অলিম্পকে অংশগ্রহণে সুযোগ মিলবে।
হিরোসিমায় আয়োজিত এফআইএইচ সিরিজ ফাইনালে ভারতীয় দল ২৯টি গোল করে। বিপক্ষে গোল হয় মাত্র ৪টি। ভারতীয় দলের ক্যাপ্টেন রানী রামপাল প্রতিযোগিতায় সেরা খেলোয়াড়ের স্বীকৃতি পেয়েছেন।
ভারতীয় মহিলা হকিদলের এই সাফল্য প্রসঙ্গে শ্রী রিজিজু বলেন, দল এই প্রতিযোগিতায় অসাধারণ ক্রীড়া নৈপুণ্য দেখিয়ে জয়ী হয়েছে। এদের এই জয় সকলকে গর্বিত করেছে। ‘দলের অসাধারণ সাফল্যের জন্য আমি তাঁদের অভিনন্দন জানাই’। প্রত্যেক খেলোয়াড়ের পাশাপাশি, দলকে মন্ত্রকের পক্ষ থেকে সবরকম সাহায্য করা হবে শ্রী রিজিজু জানান। দলের চাহিদা সম্পর্কে প্রশিক্ষকদের সঙ্গে আলাপ-আলোচনা করতে আমি বেঙ্গালুরু প্রশিক্ষণ শিবিরে যাব। অলিম্পিকে অংশগ্রহণের যোগ্যতামান অর্জনে এবং পদকজয়ে ভারতের বিপুল সম্ভাবনা রয়েছে বলেও শ্রী রিজিজু অভিমত প্রকাশ করেন।
CG/BD/SB
(Visitor Counter : 63
স্বাস্থ্যওপরিবারকল্যাণমন্ত্রক
দেশে কোভিড-১৯ মহামারীর প্রাদুর্ভাবের প্রথম লক্ষণগুলি
নতুন দিল্লি, ১৫ সেপ্টেম্বর, ২০২০
চীনের উহান শহরে অজানা এক নিউমোনিয়ার প্রাদুর্ভাবের বিষয়ে বিশ্ব স্বাস্থ্য সংস্থা যখন ভারতকে সতর্ক করে দিয়েছিল, এর পর ৬ই জানুয়ারী থেকে কেন্দ্রীয় স্বাস্থ্য ও পরিবার কল্যাণ মন্ত্রক চীনের পরিস্থিতির দিকে নজর রাখতে শুরু করে। স্বাস্থ্য পরিষেবার মহা নির্দেশকের যৌথ নজরদারি গোষ্ঠী চীনের পরিস্থিতির পরযালোচনা করার জন্য ৮ই জানুয়ারী বৈঠক করে। বৈঠকে জন স্বাস্থ্য সংক্রান্ত প্রস্তুতি এবং কৌশল নিয়ে বিস্তারিত আলোচনা হয়।
লকডাউনের আগেই পরিস্থিতি অনুসারে সক্রিয়, সর্বাত্মক নানা ব্যবস্থা পর্যায় ক্রমে নেওয়া শুরু হয়।
ভারতে ব্যাধিকে প্রতিহত করতে বিমানবন্দর এবং স্থলবন্দরে ১৮ই জানুয়ারী থেকে প্রতিটি যাত্রীকে পরীক্ষা করা হয় । সংক্রমিত দেশগুলি থেকে আসা লক্ষণযুক্ত পর্যটকদের শনাক্ত করা হয় । পরবর্তীতে সমস্ত যাত্রীকেই শারীরিক পরীক্ষা করা শুরু হয় । ভ্রমণ সংক্রান্ত ক্ষেত্রে এলাকাগত ভাবে নজরদারির উদ্যোগ নেওয়া হয় । একটি সুসংহত ব্যাধি নজরদারির ব্যবস্থাপনার সাহায্যে সংক্রমিতদের বিষয়ে তথ্য সংগ্রহ করা হয় । প্রতিটি রাজ্য এবং জেলাস্তরে রোগ প্রতিহতকরণের কৌশল অবলম্বন করা হয়, যাতে বড়সড় সংক্রমণকে আটকানো যায় । ভ্রমণ সংক্রান্ত নির্দেশিকা, নজরদারির ক্ষেত্রে পরামর্শ, সংক্রমিতদের সংস্পর্শে যারা আসবেন তাদের চিহ্নিত করা, নমুনা সংগ্রহ এবং সেগুলিকে পরীক্ষাগারে পাঠানো ও হোম কোয়ারেন্টাইনের ক্ষেত্রে কি কি ব্যবস্থা নিতে হবে সে বিষয়ে নির্দিষ্ট সময় অন্তর অন্তর নীতি-নির্দেশিকা জারি করা হয়েছে । ভারতে সংক্রমিতদের চিহ্নিত করা, নজরদারি এবং তাদের সংস্পর্শে যারা যারা এসেছেন, তাদের খুঁজে বের করার মত উদ্যোগ ১৮ই জানুয়ারী থেকে শুরু হয় । মূলত আন্তর্জাতিক যাত্রীদের ক্ষেত্রেই এই নিয়মগুলো প্রযোজ্য ছিল । বিদেশ থেকে আগত যাত্রীদের দেশে আসার ব্যাপারে বিভিন্ন বাধা-নিষেধ সংক্রান্ত পরামর্শ জারি করা হয়েছে ।
কোভিড-১৯ সংক্রমণ প্রচুর মাত্রায় হয়েছে, এরকম দেশগুলি থেকে যে সব যাত্রীরা এসেছেন, তাদের দেশে ঢোকার সময় স্বাস্থ্য পরীক্ষা করা হয়েছে । পরবর্তীকালে বিদেশ থেকে আসা সব যাত্রীদেরই স্বাস্থ্য পরীক্ষা করা হত । লকডাউনের আগে ২৫শে মার্চ পর্যন্ত ১৪ হাজার ১৫৪টি উড়ানের ১৫ লক্ষ ২৪ হাজার ২৬৬ জন যাত্রীর বিমানবন্দরে স্বাস্থ্য পরীক্ষা করা হয় । এছাড়াও দেশের ১২টি বড় এবং ৬৫টি ছোট বন্দর ও স্থলবন্দরগুলিকেও পরীক্ষা করা হয়েছে । বিমানবন্দরের পাশাপাশি ১৬ লক্ষ ৩১ হাজার যাত্রীকে স্থলবন্দরে এবং ১২টি বড় ও ৬৫টি ছোট বন্দরে মোট ৮৬ হাজার ৩৭৯ জন যাত্রীর স্বাস্থ্য পরীক্ষা করা হয়েছে । বিমানবন্দরগুলিতে কেন্দ্রীয় দল মোতায়েন করা হয়েছিল, যারা যাত্রীদের যথাযথ ভাবে যাত্রীদের স্বাস্থ্য পরীক্ষার কাজটি করেছিল ।
কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে আজ রাজ্যসভায় এক প্রশ্নের লিখিত জবাবে এই তথ্য জানিয়েছেন ।
(CG/CB/AS
ক্রেতা, খাদ্যএবংগণবন্টনমন্ত্রক
রাষ্ট্রীয় খাদ্য সুরক্ষা আইনের আওতায় ৩০ লক্ষ সুবিধাভোগীকে. যুক্ত করা হয়েছে, রাজ্যে আরও বেশি উপভোক্তা চিহ্নিতকরণের কাজ চলছে
নতুন দিল্লি, ২০ ফেব্রুয়ারি, ২০২১
গুজরাটের গান্ধীনগরে
কেন্দ্রীয় সরকারের খাদ্য এবং গণবণ্টন বিভাগের সচিব সুধাংশু পান্ডে ওই রাজ্যের জাতীয় খাদ্য সুরক্ষা আইনের প্রয়োগ নিয়ে পর্যালোচনা করেছেন। তিনি জানিয়েছেন, রাজ্য সরকারের দেওয়া তথ্য অনুযায়ী এ পর্যন্ত খাদ্য সুরক্ষা আইনের আওতায় ৩০ লক্ষ মানুষ উপকৃত হয়েছেন। আরও বেশি উপভোক্তাকে এই আইনের আওতায় আনার প্রচেষ্টা চালানো হচ্ছে।
দেখা গেছে যে পিএসএস- এর আওতায় গম ও ধানের ক্রমবৃদ্ধির সম্ভাবনা রয়েছে। জাতীয় খাদ্য সুরক্ষা আইনের আওতায় গুজরাটে বার্ষিক প্রয়োজনের তুলনায় গম ও ধানের উৎপাদন বেশি হয়। এতে জোর দেওয়া হয়েছিল যে রাজ্য সরকারকে বার্ষিক প্রয়োজনে পরিমাণ অনুসারে সংগ্রহের লক্ষ্য বজায় রাখা উচিত যা কেবল স্থানীয় কৃষকদের উপকার করবে না বরং অন্যান্য রাজ্য থেকে খাদ্যশস্য আনতে যে পরিবহন খরচ হয় তাও বাঁচাতে পারবে।
খাদ্য সচিব জানান যে, পাঁচটি শহরে পাইলট হিসাবে স্বয়ংক্রিয় শস্য বিতরণ যন্ত্র গুলি পরীক্ষা করা হচ্ছে, যা উপভোগ তাদের এফপিএস-এ না গিয়ে ভর্তুকিযুক্ত খাদ্যশস্য গ্রহণ করতে সক্ষম করবে। গুজরাট সরকার পরীক্ষামূলক ভাবে আমেদাবাদ শহরে এই জাতীয় যন্ত্র স্থাপনের বিষয়টি নিয়ে আগ্রহ প্রকাশ করেছে।
খাদ্য সচিব গান্ধীনগর অবস্থিত খাদ্য গবেষণাগারটিও পরিদর্শন করেন। এই গবেষণাগারে রয়েছে বিভিন্ন পরীক্ষার সরঞ্জাম, খাদ্যশস্য প্রসেসিং, স্টোরেজ এবং সংরক্ষণের উপায় জানার কলাকৌশল।
মানবসম্পদবিকাশমন্ত্রক
মাতৃভাষায় কারিগরি শিক্ষা প্রদানের ক্ষেত্রে রোডম্যাপ তৈরির জন্য কেন্দ্রীয় শিক্ষামন্ত্রী একটি টাস্কফোর্স গঠন করেছেন
নতুন দিল্লী, ২ ডিসেম্বর, ২০২০
কেন্দ্রীয় শিক্ষামন্ত্রী রমেশ পক্রিয়াল নিসাঙ্ক মাতৃভাষায় কারিগরি শিক্ষা প্রদানের ক্ষেত্রে রোড ম্যাপ তৈরির জন্য আজ একটি টাস্কফোর্স গঠন করেছেন। উচ্চ শিক্ষা বিভাগের সচিবের নেতৃত্বে এই কমিটি গঠন করা হয়েছে। বিভিন্ন প্রতিষ্ঠান থেকে মতামত গ্রহণ করে কমিটি এক মাসের মধ্যে তাদের রিপোর্ট পেশ করবে। কেন্দ্রীয় মন্ত্রীর উপস্থিতিতে আজ এক উচ্চ পর্যায়ের বৈঠকে এই সিদ্ধান্ত নেওয়া হয়েছে। ওই বৈঠকে উচ্চ শিক্ষা বিভাগের সচিব শ্রী অমিত খারে ও আইআইটির অধিকর্তারা ছাড়াও শিক্ষাবিদ এবং মন্ত্রকের পদস্থ আধিকারিকরা উপস্থিত ছিলেন।
পরে শ্রী পোখরিয়াল জানান, আজকের এই বৈঠকের প্রধান লক্ষ্যই ছিল প্রধানমন্ত্রীর দূরদর্শীতার পরিচয় হিসেবে এক পদক্ষেপ গ্রহণ করা যেখানে শিক্ষার্থীরা তাদের মাতৃভাষার মাধ্যমে পেশাগত পাঠক্রমগুলি যেমন মেডিসিন, ইঞ্জিনিয়ারিং, আইন প্রভৃতি বিষয়ে শিক্ষা নিতে পারে। কেন্দ্রীয় মন্ত্রী বলেন, কোনো শিক্ষার্থীর ওপর জোর করে কোন ভাষা চাপানো হবে না।ইংরেজি ভাষা সম্পর্কে জ্ঞানের অভাবে উজ্জ্বল শিক্ষার্থীরা যাতে কারিগরি শিক্ষা থেকে বঞ্চিত না হয় সেজন্যই মাতৃভাষার মাধ্যমে শিক্ষার ব্যবস্থা করতে উদ্যোগ নেওয়া হচ্ছে।
প্রধানমন্ত্রীরদপ্তর
প্রধানমন্ত্রীর সঙ্গে মার্কিন – ভারত কৌশলগত অংশীদারিত্ব ফোরামের আলোচনা
সরকারের লক্ষ্য জীবনযাপনের মানোন্নয়ন : প্রধানমন্ত্রী
নয়াদিল্লি, ২১ অক্টোবর, ২০১৯
নতুন দিল্লির ৭ লোককল্যাণ মার্গে সোমবার মার্কিন – ভারত কৌশলগত অংশীদারিত্ব ফোরামের সদস্যরা প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রতিনিধি দলের নেতৃত্বে ছিলেন ফোরামের চেয়ারম্যান মিঃ জন চেম্বার্স।
ভারতীয় অর্থ ব্যবস্থায় আস্থা রাখার জন্য প্রধানমন্ত্রী প্রতিনিধি দলের প্রশংসা করেন। তিনি দেশে ক্রমবিকাশ স্থাপনে যুবসম্প্রদায়ের ঝুঁকি নেওয়ার প্রসঙ্গ তুলে ধরেন। অটল টিঙ্কারিং ল্যাব সহ সরকারের গৃহীত প্রয়াস সম্পর্কে আয়োজন এবং প্রযুক্তিকে কাজে লাগিয়ে বিভিন্ন সমস্যা সমাধানের কথা উল্লেখ করেন।
কর্পোরেট কর হ্রাস ও শ্রম ক্ষেত্রে সংস্কারের মতো সহজে ব্যবসা-বাণিজ্যের লক্ষ্যে গৃহীত পদক্ষেপ সম্পর্কে বলতে গিয়ে প্রধানমন্ত্রী সাধারণ মানুষের জীবনযাপনের মানোন্নয়নেও সরকারের দৃষ্টিভঙ্গীর কথা বর্ণনা করেন। তিনি আরও বলেন, ভারতের অনন্য শক্তি হ’ল – গণতন্ত্র, জনসংখ্যাগত বৈশিষ্ট্য এবং মেধা।
দেশের কল্যাণে প্রধানমন্ত্রীর পরিকল্পনায় প্রতিনিধি দলের সদস্যরা প্রত্যয় ব্যক্ত করে বলেন, ভারতের আগামী পাঁচ বছর বিশ্বের কাছে আগামী ২৫ বছরের দিশা স্থির করে দেবে।
উল্লেখ করা যেতে পারে, মার্কিন – ভারত কৌশলগত অংশীদারিত্ব ফোরাম একটি অ-লাভজনক সংস্থা। এদের প্রাথমিক উদ্দেশ্য হ’ল – আর্থিক বিকাশ, শিল্পোদ্যোগ, কর্মসংস্থান সৃষ্টি ও উদ্ভাবন ক্ষেত্রে নীতি-পরামর্শ প্রদানের মাধ্যমে ভারত – মার্কিন দ্বিপাক্ষিক সম্পর্ক এবং কৌশলগত অংশীদারিত্বকে শক্তিশালী করা।
CG/BD/SB
(Visitor Counter : 77
প্রধানমন্ত্রীরদপ্তর
বিশ্ব স্বাস্থ্য দিবসে প্রধানমন্ত্রীর বার্তা
নতুন দিল্লি, ৭ এপ্রিল, ২০২০
বিশ্ব স্বাস্থ্য দিবসে প্রধানমন্ত্রী শ্রী নরেন্দ্র মোদীর বার্তা -
"আজ এই বিশ্ব স্বাস্থ্য দিবসে আমরা শুধুমাত্র একে অপরের সুস্বাস্থ্য ও দীর্ঘায়ুই কামনা করবো না,একই সঙ্গে কোভিড-১৯এর বিরুদ্ধে যারা সাহসিকতার সঙ্গে সামনে থেকে লড়াই চালাচ্ছেন সেইসব চিকিৎসক,নার্স ও স্বাস্থ্য কর্মীদের পূর্ণমাত্রায় কৃতজ্ঞতাও জানাই।
এই স্বাস্থ্য দিবসে আসুন, সামাজিক দূরত্ব বজায় রাখার মতো অভ্যাসগুলি মেনে চলি, যা নিজের এবং অন্যের জীবন রক্ষা করে। আশা করছি এই দিনটি বছরভর আমাদের ব্যক্তিগত ভাবে সুস্থ-সবল রাখতে অনুপ্রেরণা যোগাবে, যা আমাদের সার্বিক স্বাস্থ্যের উন্নতিতে সাহায্যও করবে। "
(CG/CG
প্রধানমন্ত্রীরদপ্তর
শ্রী এন রঙ্গস্বামীজি পুডুচেরির মুখ্যমন্ত্রী হিসেবে শপথ নেওয়ায় প্রধানমন্ত্রীর শুভেচ্ছা
নতুনদিল্লি, ৭ই মে, ২০২১
প্রধানমন্ত্রী শ্রী নরেন্দ্র মোদী পুডুচেরির মুখ্যমন্ত্রী হিসেবে শপথ নেওয়ায় শ্রী এন রঙ্গস্বামীজিকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “পুডুচেরির মুখ্যমন্ত্রী হিসেবে শপথ নেওয়ায় আমি শ্রী এন রঙ্গস্বামীজিকে অভিনন্দন জানাই। তাঁর শাসনকালের জন্য শুভকামনা রইল।“
SDG/CB/
(
কয়লামন্ত্রক
পিএম – গতিশক্তি ও জাতীয় লজিস্টিক নীতি শীর্ষক পূর্বাঞ্চলীয় সম্মেলন
নতুন দিল্লি, ২৪ শে জুলাই ২০২৩
(পিএম – গতিশক্তি এবং জাতীয় লজিস্টিক নীতি শীর্ষক পূর্বাঞ্চলীয় সম্মেলন অনুষ্ঠিত হয়েছে ১৬.০২.২০২৩ –এ ভুবনেশ্বরে। এর উদ্দেশ্য ওড়িশা, ঝাড়খণ্ড, পশ্চিমবঙ্গ এবং বিহারের ওপর জোর দিয়ে সুসংহত পরিকল্পনা এবং লজিস্টিক্স পরিকাঠামো সমন্বিত উন্নয়নের জন্য বিভিন্ন মন্ত্রক, রাজ্য, দফতর এবং শিল্পকে যুক্ত করা। এর লক্ষ্য লজিস্টিক্সের কার্যকারিতা বৃদ্ধি এবং লজিস্টিক্সের খরচ কমানো।
পিএম – গতিশক্তি ন্যাশনাল মাস্টার প্ল্যান পোর্টাল একটি ডিজিটাল প্ল্যাটফর্ম। এর সূচনা করেছিল ভারত সরকার। সুসংহত পরিকল্পনা ও দেশের মানুষ পণ্য এবং পরিষেবা চলাচলের পরিকাঠামোর সমন্বিত রূপায়ণের জন্য। এর মধ্যে আছে ওড়িশা, ঝাড়খণ্ড, পশ্চিমবঙ্গ এবং বিহারের পরিকাঠামো উন্নয়নের জন্য সুসংহত পরিকল্পনা।
আজ রাজ্যসভায় লিখিত জবাবে এই তথ্য জানিয়েছেন, কেন্দ্রীয় কয়লা, খনি এবং সংসদ বিষয়ক মন্ত্রী শ্রী প্রহ্লাদ যোশী।
CG/ AP/SG / 24 JULY 2023/W-151
দক্ষতাউন্নয়নওশিল্পোদ্যোগমন্ত্রক
প্রধানমন্ত্রী কৌশল বিকাশ যোজনা
নয়াদিল্লি, ২৯ নভেম্বর, ২০১৯
দেশে যুবসম্প্রদায়ের দক্ষতা উন্নয়ন কর্মসূচির জন্য ৪০টির বেশি প্রকল্প রূপায়ণের সঙ্গে দক্ষতা উন্নয়ন ও শিল্পোদ্যোগ মন্ত্রকের পাশাপাশি, দক্ষ ভারত মিশনের আওতায় প্রায় ২০টি কেন্দ্রীয় মন্ত্রক ও দপ্তর যুক্ত রয়েছে। দক্ষতা বিকাশ সংক্রান্ত কর্মসূচিগুলির মধ্যে রয়েছে প্রধানমন্ত্রী কৌশল বিকাশ যোজনা, ন্যাশনাল অ্যাপ্রেন্টিসশিপ প্রোমোশন স্কিম, গ্রামীণ স্বনিযুক্তি ও প্রশিক্ষণ প্রতিষ্ঠান, দীনদয়াল উপাধ্যায় গ্রামীণ কৌশল্য যোজনা প্রভৃতি।
রাজ্যসভায় আজ এক লিখিত জবাবে একথা জানান দক্ষতা উন্নয়ন ও শিল্পোদ্যোগ মন্ত্রী শ্রী আর কে সিং। তিনি আরও জানান, জাতীয় নমুনা সমীক্ষার ৬৬ ও ৬৮তম পরিসংখ্যান অনুযায়ী, ২৯ কোটি ৮২ লক্ষ ৫০ হাজার কর্মীবাহিনীকে ২০২২ সাল পর্যন্ত প্রথা ও প্রথা-বহির্ভূত ক্ষেত্রে প্রশিক্ষণ দেওয়া হবে। প্রধানমন্ত্রী কৌশল বিকাশ যোজনায় স্বল্পমেয়াদি প্রশিক্ষণ কর্মসূচির আওতায় ১ কোটি ব্যক্তিকে দক্ষ করে তোলা হচ্ছে। এই কর্মসূচিতে ২০১৬-২০ পর্যন্ত সময়ে খরচ ধরা হয়েছে ১২ হাজার কোটি টাকা। এই কর্মসূচিতে চলতি মাসের ১১ তারিখ পর্যন্ত ৩০ লক্ষ ২১ হাজার শিক্ষার্থীকে দক্ষতা বিকাশ সংক্রান্ত সার্টিফিকেট দেওয়া হয়েছে। শংসাপত্র পাওয়া অধিকাংশ শিক্ষার্থী দেশের বিভিন্ন শিল্পক্ষেত্রের সঙ্গে যুক্ত হয়েছে।
CG/BD/DM
(Visitor Counter : 145
স্বাস্থ্যওপরিবারকল্যাণমন্ত্রক
তৃতীয় পর্যায়ে কোভিড টিকাকরণ সংক্রান্ত সর্বশেষ তথ্য
কো-উইন ডিজিটাল প্ল্যাটফর্মে একটি নতুন সিকিউরিটি ফিচার যুক্ত হয়েছে
অনলাইন বুকিং/অ্যাপয়েন্টমেন্টের ক্ষেত্রে ত্রুটি কমাতে চার সংখ্যার সিকিউরিটি কোড যাচাই পদ্ধতি আগামীকাল থেকে চালু
নতুন দিল্লি, ৭ মে, ২০২১
কয়েকটি ক্ষেত্রে দেখা গেছে যে, যেসমস্ত ব্যক্তি কোভিড টিকাকরণের জন্য কো-উইন পোর্টালে অ্যাপয়েন্টমেন্ট নিয়েছেন এবং টিকার ডোজের জন্য এসএমএস মারফৎ নোটিফিকেশন পেয়েছেন কিন্তু নির্দিষ্ট দিনে তারা টিকাগ্রহণ কেন্দ্রে উপস্থিত হননি। টিকাকরণ কেন্দ্রে উপস্থিত না হওয়ার বিষয়টি যাচাই করে দেখার পর জানা গেছে যে, কো-উইন পোর্টালে ভুল তথ্য তালিকাভুক্তির ফলে অন্য একজন ব্যক্তির টিকাকরণ হয়েছে।
তাই এই ধরণের ত্রুটি কমাতে এবং সাধারণ মানুষের অসুবিধা দূর করতে কো-উইন প্ল্যাটফর্মে আগামীকাল থেকে চার সংখ্যার একটি সিকিউরিটি কোড যাচাই পদ্ধতি চালু করা হচ্ছে। এর ফলে, চার সংখ্যার ওই সিকিউরিটি কোড যাচাইয়ের পর যদি দেখা যায় সংশ্লিষ্ট ব্যক্তি টিকা নেওয়ার যোগ্য, তবে সেক্ষেত্রে তাকে টিকা দেওয়া হবে। অবশ্য চার সংখ্যার সিকিউরিটি কোড যাচাইকারী/টিকাদাতা সংশ্লিষ্ট ব্যক্তির কাছ থেকে টিকা দেওয়ার পূর্বে জানতে চাইবেন এবং এরপর ওই কোড কো-উইন প্ল্যাটফর্মে যাচাইয়ের জন্য এন্ট্রি করার পর টিকাকরণের বিষয়টি নিশ্চিত হবে।
কো-উইন প্ল্যাটফর্মে নতুন এই সিকিউরিটি কোড যাচাই ব্যবস্থা তাদের ক্ষেত্রে প্রযোজ্য হবে যারা টিকাকরণের জন্য অনলাইনে নাম নথিভুক্ত করবেন। অ্যাপয়েন্টমেন্ট সংক্রান্ত অ্যাকনলেজমেন্ট স্লিপ বা প্রাপ্তিস্বীকারপত্রে চার সংখ্যার ওই সিকিউরিটি কোডটি উল্লেখ থাকবে। টিকাদাতার কাছে এই কোডটি সম্পূর্ণ অজ্ঞাত থাকবে। সফলভাবে অ্যাপয়েন্টমেন্ট নথিভুক্ত হওয়ার পর সংশ্লিষ্ট ব্যক্তির কাছে টিকাকরণ সম্পর্কিত যে এসএমএস যাবে তাতে ওই চার সংখ্যার কোডটির উল্লেখ থাকবে। অ্যাপয়েন্টমেন্ট সংক্রান্ত প্রাপ্তিস্বীকারপত্রটি মোবাইলে সেভ করে রাখা যাবে এবং প্রয়োজন সাপেক্ষে তা দেখানো যাবে।
কো-উইন প্ল্যাটফর্মে এই ব্যবস্থার ফলে সেই সমস্ত ব্যক্তিরা উপকৃত হবেন যারা অনলাইনে অ্যাপয়েন্টমেন্ট নিয়েছেন। একজন ব্যক্তির টিকাকরণ সম্পর্কিত যাবতীয় তথ্য কো-উইন প্ল্যাটফর্মে নির্ভুল ভাবে নথিভুক্ত হবে এবং কেবল তারাই টিকাকরণ কেন্দ্রে টিকার সুবিধা পাবেন, যারা অনলাইনে অ্যাপয়েন্টমেন্ট নিয়ে চার সংখ্যার সিকিউরিটি কোড টিকাকরণের দিন টিকাকরণ কেন্দ্রে দেখাতে পারবেন। এর ফলে, ভুল ব্যক্তিকে টিকা দেওয়ার বিষয়টি দূর হবে এবং যোগ্য ব্যক্তির টিকাকরণ আরও সহজ হবে।
এই প্রেক্ষিতে সাধারণ মানুষকে পরামর্শ দিয়ে বলা হয়েছে, তারা যেন অবশ্যই অ্যাপয়েন্টমেন্ট স্লিপে ডিজিটাল বা মুদ্রিত কপি সঙ্গে নিয়ে যান। এর পাশাপাশি নথিভুক্ত মোবাইল নম্বরে প্রাপ্ত অ্যাপয়েন্টমেন্ট সংক্রান্ত এসএমএস-টিও টিকাকরণ কেন্দ্রে দেখাতে পারেন। এরফলে, সংশ্লিষ্ট ব্যক্তির কাছে আসা চার সংখ্যার সিকিউরিটি কোডটি টিকাকরণ কেন্দ্রে যাচাইয়ের পর টিকা দেওয়ার প্রক্রিয়া শুরু হবে। পরামর্শে আরও বলা হয়েছে, টিকা নেওয়ার পূর্বে সিকিউরিটি কোড যাচাইকারী/টিকাদাতাকে প্রাপ্ত সিকিউরিটি কোডটি দেখাতে হবে। কারণ, টিকা দেওয়ার পর ডিজিটাল সার্টিফিকেট পাওয়া যায়।
SC/BD/AS/
(Visitor Counter : 159
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়াম ও প্রাকৃতিক গ্যাস উত্তোলন প্রকল্পগুলির দ্রুত ছাড়পত্রের জন্য সরকার একগুচ্ছ পদক্ষেপ নিয়েছে
নয়াদিল্লি, ২৬ জুলাই, ২০২১
উত্তোলন ও উৎপাদনমূলক কাজকর্ম শুরু করতে তেল ও প্রাকৃতিক গ্যাস ব্লকগুলির কন্ট্রাক্টর/অপারেটরদের বিভিন্ন রাজ্য/কেন্দ্রীয় সরকারি কর্তৃপক্ষের কাছ থেকে বিধিবদ্ধ অনুমতি নিতে হয়। এই অনুমতি ও ছাড়পত্রের মধ্যে রয়েছে – পেট্রোলিয়াম উত্তোলন লাইসেন্স, পেট্রোলিয়াম খনি লিজ, পরিবেশ সংক্রান্ত ছাড়পত্র, প্রতিরক্ষা মন্ত্রকের ছাড়পত্র, মহাকাশ দপ্তরের ছাড়পত্র প্রভৃতি। এ ধরনের ছাড়পত্র ও অনুমতি পেতে বিলম্ব হলে তা সমগ্র উত্তোলন ও উৎপাদন প্রকল্পের কাজকর্মের অগ্রগতিতে প্রভাব ফেলে।
সরকার সময় মতো ছাড়পত্র ও অনুমতিদানের জন্য লাগাতার চেষ্টা চালাচ্ছে। সরকার ইতিমধ্যেই ক্যাবিনেট সচিবের নেতৃত্বে একটি ক্ষমতাপ্রাপ্ত সমন্বয়কারী কমিটি গঠন করেছে, যাতে যাবতীয় ছাড়পত্র ও অনুমোদন দ্রুততর করা যায়। পরিবেশ, বন ও জলবায়ু পরিবর্তন বিষয়ক মন্ত্রক অনুমতি ও ছাড়পত্রের জন্য আবেদন জমা দিতে পরিবেশ নামক একটি অনলাইন পোর্টাল চালু করেছে। কেন্দ্রীয় মন্ত্রক ও রাজ্য সরকারগুলির মধ্যে বিভিন্ন বিষয়ে সমন্বয় ও সহযোগিতার জন্য ঊর্জা প্রগতি নামে একটি ওয়েব-ভিত্তিক প্ল্যাটফর্ম চালু করা হয়েছে।
লোকসভায় আজ লিখিত জবাবে এই তথ্য দেন পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি।
CG/BD/SB
(Visitor Counter : 119
প্রতিরক্ষামন্ত্রক
মণিপুরে ভূমিধ্বসে প্রাণ ত্যাগ করা সশস্ত্র বাহিনীর কর্মীদের পত্নী ‘বীর নারী’দের সম্মান প্রদান প্রতিরক্ষা মন্ত্রীর
নয়াদিল্লি, ১৮ আগস্ট ২০২২
প্রতিরক্ষা মন্ত্রী শ্রী রাজনাথ সিং মণিপুরের তুপুলে সাম্প্রতিক ভূমিধ্বসে প্রাণ হারানো সশস্ত্র বাহিনীর কর্মীদের পত্নী ‘বীর নারী’দের আজ সম্মানিত করেছেন। ত্রিশক্তি বাহিনী পশ্চিমবঙ্গের দার্জিলিং জেলার ব্যাঙডুবি সেনা ছাউনিতে এই অনুষ্ঠানের আয়োজন করে। জুন মাসের এই মর্মান্তিক দুর্ঘটনায় মৃত ৬১ জনের মধ্যে ৩০ জন সেনাকর্মী ছিলেন টেরিটোরিয়াল আর্মির ১০৭ ইনফ্যান্ট্রি ব্যাটেলিয়নের। এঁদের মধ্যে একজন আধিকারিক, তিনজন জুনিয়র কমিশনড আধিকারিক এবং ২৬ জন অন্যান্য র্যাঙ্কের কর্মী ছিলেন। এছাড়া, গোর্খা রাইফেলস-এর ১১ জন কর্মী ছিলেন। প্রতিরক্ষা মন্ত্রী প্রত্যেক ‘বীর নারী’কে ৭ লক্ষ টাকার চেক প্রদান করেন। এই মর্মান্তিক ঘটনায় আহত ১৩ জন সেনাকেও অনুষ্ঠানে সম্মানিত করা হয়।
‘বীর নারী’ ও সেনাকর্মীদের সঙ্গে আলোচনার সময় শ্রী রাজনাথ সিং নিহত কর্মীদের স্মৃতির প্রতি শ্রদ্ধা জানান ও তাঁদের সাহসিকতার ভূয়সী প্রশংসা করেন। সেনাকর্মীদের আত্মবলিদানের কথা দেশ কখনই ভুলবে না বলে মন্তব্য করেন তিনি। সাহসী সেনাকর্মীদের পরিবার-পরিজনদের আর্থিক নিরাপত্তা দিতে সরকারের তরফে সবরকম ব্যবস্থা নেওয়া হচ্ছে বলেও তিনি জানান। জিরিবাম-তুপুল-ইম্ফল রেল লাইন প্রকল্প নানারকম চ্যালেঞ্জ সত্ত্বেও সম্পন্ন করার ক্ষেত্রে গুরুত্বপূর্ণ ভূমিকা পালনের জন্য সশস্ত্র বাহিনীর প্রশংসা করেন প্রতিরক্ষা মন্ত্রী। দেশের সামাজিক ও অর্থনৈতিক চাহিদা পূরণের জন্য এই প্রকল্পটি বিশেষ গুরুত্বপূর্ণ।
‘বীর নারী’ ও সেনাকর্মীরা সশস্ত্র বাহিনীতে তরুণদের যোগদানে উদ্বুদ্ধ করতে ভারতীয় সেনাবাহিনী ও প্রতিরক্ষা মন্ত্রক যে উদ্যোগ নিয়েছে তার প্রশংসা করেন।
দার্জিলিং-এর সাংসদ শ্রী রাজু বিস্তা, সেনাবাহিনীর প্রধান জেনারেল মনোজ পান্ডে, জিওসি-১১১ সাব-এরিয়ার লেফটেন্যান্ট জেনারেল তরুণ কুমার আইচ এবং ভারতীয় সেনাবাহিনীর অন্য সব পদস্থ আধিকারিকরা এই অনুষ্ঠানে উপস্থিত ছিলেন।
(PG/PM/DM
প্রধানমন্ত্রীরদপ্তর
প্রধানমন্ত্রীকে টেলিফোনে নেপালের প্রধানমন্ত্রীর শুভেচ্ছা
নয়াদিল্লি, ২৩মে, ২০১৯
লোকসভা নির্বাচনে বিপুলভাবে জয়ী হওয়ায় নেপালের প্রধানমন্ত্রী শ্রী কে পি শর্মা ওলি আজ টেলিফোনে প্রধানমন্ত্রী শ্রী নরেন্দ্র মোদীকে অভিনন্দন জানান।
উষ্ণ শুভেচ্ছার জন্য প্রধানমন্ত্রী ওলিকে ধন্যবাদ জানিয়ে প্রধানমন্ত্রী মোদী ভারত – নেপাল মৈত্রীপূর্ণ সম্পর্ককে আরও মজবুত করতে ভারতের অঙ্গীকারের কথা পুনরায় ব্যক্ত করেন।
উভয় নেতা বিভিন্ন ক্ষেত্রে দ্বিপাক্ষিক সহযোগিতায় লক্ষ্যণীয় অগ্রগতিতে সন্তোষ প্রকাশ করে প্রতিবেশী দু’দেশের মধ্যে পরম্পরাগত নিবিড় ও বন্ধুত্বের সম্পর্ককে আরও মজবুত তথা বহুস্তরীয় দ্বিপাক্ষিক সহযোগিতাকে গভীরতর করার লক্ষ্যে একযোগে কাজ করার ব্যাপারে নিজেদের অঙ্গীকারের কথা পুনরায় ব্যক্ত করেন।
CG/BD/SB
(Visitor Counter : 66
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলের গ্রামগুলিতে স্বচ্ছ জল
নয়াদিল্লি, ০৭ এপ্রিল, ২০২২
দেশের বর্তমান গড় বার্ষিক জলসম্পদের ৩৩ শতাংশ রয়েছে উত্তর-পূর্বাঞ্চলে। যেহেতু, বছরে ছ’মাস বৃষ্টিপাত কম হয়, তাই বিশেষ করে ডিসেম্বর থেকে মার্চ মাস পর্যন্ত কিছু গ্রামে অনেক সময়েই জলসঙ্কট দেখা দেয়। কেন্দ্রীয় সরকার উত্তর-পূর্বাঞ্চল সহ দেশের জলসম্পদ ব্যবহারের জন্য বেশ কিছু প্রকল্প অনুমোদন করেছে। আরও বেশি পরিমাণ জমিকে সেচ ব্যবস্থার আওতায় নিয়ে আসতে এবং দক্ষতার সঙ্গে জল ব্যবহারের দৃষ্টিভঙ্গী নিয়ে প্রধানমন্ত্রী কৃষি সিচাই যোজনা তৈরি করা হয়েছে। জলাশয়গুলির সংস্কারসাধন ও রক্ষণা-বেক্ষণ করা হচ্ছে। ক্ষুদ্র ও প্রান্তিক কৃষকদের ভূ-গর্ভস্থ জল যথাযথভাবে সেচের জন্য ব্যবহারের সুবিধার্থে রাজ্যগুলিকে আর্থিক সহায়তা দিতে প্রধানমন্ত্রী কৃষি সিচাই যোজনা – হর ক্ষেত কো পানী – ভূ-গর্ভস্থ জলসেচ প্রকল্প চালু করা হয়েছে। উত্তর-পূর্বে তিনটি জাতীয় প্রকল্প - অরুণাচল প্রদেশের নাও দিহিং বাঁধ প্রকল্প ও আপার সিয়াং প্রকল্প এবং আসামের কুলশি বাঁধ প্রকল্প বাস্তবায়নের জন্য কেন্দ্রীয় সরকার অনুমোদন দিয়েছে।
রাজ্যসভায় আজ এক লিখিত উত্তরে এই তথ্য দিয়েছেন কেন্দ্রীয় উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি।
CG/SS/SB
(Visitor Counter : 88